**Til føresette til born i barnehagar**

**Informasjon om individuelt tilrettelagt barnehagetilbod for born med nedsett funksjonsevne med plass i barnehage, jf barnehagelova § 37.**

Gjennom nasjonale lover og internasjonale konvensjonar er born med nedsett funksjonsevne sikra rett til å kunna delta i samfunnet på linje med funksjonsfriske. *(Diskriminerings- og tilgjengelighetsloven, barnehageloven og FNs konvensjon om rettigheter til personer med nedsattfunksjonsevne)*

# **Nedsett funksjonsevne i barnehagen**

Barnehagelova § 37 Barn med nedsatt funksjonsevne:

*Kommunen skal sikre at barn med nedsatt funksjonsevne får et egnet individuelt tilrettelagt barnehagetilbud. Plikten til tilrettelegging omfatter ikke tiltak som innebærer en uforholdsmessig byrde for kommunen. Ved vurderingen av om tilretteleggingen innebærer en uforholdsmessig byrde, skal det særlig legges vekt på tilretteleggingens effekt for å nedbygge funksjonshemmende barrierer, de nødvendige kostnadene ved tilretteleggingen og virksomhetens ressurser. Kommunen fatter vedtak om tilrettelegging av barnehagetilbudet til barn med nedsatt funksjonsevne.*

Nedsett funksjonshemming vert i forarbeidet til § 37 (Prop. 103 L) definert som tap av, skade på eller avvik i ein kroppsdel eller i ein av kroppen sine kognitive, psykologiske eller fysiologiske funksjonar, og vert avgrensa mot forbigåande forhold som til dømes beinbrot.

Døme på kva som vil omfattast er:

* Nedsett syn eller høyrsle (SAPT)
* Nedsette rørslefunksjon
* Hjartesjukdomar.
* Lungesjukdomar
* Diagnosar innan autismespekteret
* Nedsett kognitiv funksjonsevne, som inneber redusert evne til mentale prosessar som:
* språk
* minne
* kunna bearbeida informasjon
* problemløysing
* kunna tileigna seg kunnskap og erfaringar er også omfatta

Nedsett funksjonsevne treng ikkje i seg sjølv utgjera ei funksjonshemming. Dette inneber at ei funksjonshemming oppstår når det ligg føre eit gap mellom individet sine føresetnader og omgjevnadene si utforming eller krav til funksjon. Det avgjerande vil vera om vanskane er av ein slik karakter at dei fell utanfor det som ein kan forventa at barnehagen tek hand om innanfor det ordinære barnehagetilbodet, og som difor gjer at barnet ikkje kan bruka barnehagetilbodet på same måte som andre born.

Målsetjinga med individuelt tilretteleggjing av barnehagetilbodet etter § 37 er ikkje endring og utvikling hjå barnet, men å byggja ned barrierar som gjer at barnet kan gjera seg nytte av tilbodet

## **PLIKTA TIL BARNEHAGEEIGAR**

Barnehagelova § 2, tredje ledd, stiller krav til at barnehagen skal tilpassa tilbodet blant anna ut frå

barnet sin alder og funksjonsnivå. Dette tyder at barnehageeigar har ansvar for å sjå til at også born med nedsett funksjonsevne får eit individuelt barnehagetilbod i tråd med lova. Ansvaret barnehageeigar har er likevel avgrensa til kva barnehagen kan gjera innanfor dei ordinære rammene.

Rammeplanen seier at barnehagen skal *sørgje for at barn som treng ekstra støtte, tidleg får den sosiale, pedagogiske og/eller fysiske tilrettelegginga som er nødvendig for å gi barnet eit inkluderande og likeverdig tilbod*.
Det står vidare at barnehagen *skal tilpasse det allmennpedagogiske tilbodet etter behova og føresetnadene til barna, også når barn har behov for ekstra støtte i kortare eller lengre periodar.*

*Barnehagen skal sørgje for at barn som treng ekstra støtte, tidleg får den sosiale, pedagogiske og/eller fysiske tilrettelegginga som er nødvendig for å gi barnet eit inkluderande og likeverdig tilbod. Tilrettelegginga skal vurderast undervegs og justerast i tråd med behova og utviklinga til barnet*.

Barnehageeigar har dermed eit sjølvstendig ansvar for at også born med nedsett funksjonsevne får eit barnehagetilbod som er i tråd med lova. Men ansvaret til barnehageeigar er avgrensa til kva barnehagen kan gjera innanfor det ordinære tilbodet.

## **KOMMUNEN SI PLIKT**

Kommunen si plikt til å leggja til rette barnehagetilbodet gjeld der behovet for tilrettelegging er større enn det som barnehageeigar kan gjera innanfor det ordinære tilbodet.

Kommunen må vurdera om barnehagen sin samla kompetanse, bemanning, fysiske utforming, med meir er tilstrekkeleg til å gje barnet eit eigna individuelt barnehagetilbod i samsvar med barnehagelova og rammeplanen.

Kommunen må vidare gjera ei konkret og individuell vurdering av barnehagetilbodet, barnet si funksjonsevne, tilpassingsbehov og korleis barnehagetilbodet kan leggjast til rette i tråd med barnet sitt behov. I vurderinga skal barnet sitt beste vera eit grunnleggjande omsyn.

Kommunen har plikt til å fanga opp born som kan ha rett på tilretteleggjing. Helsestasjonstenesta, tilsette i barnehage og føresette bidreg med dette gjennom melding til kommunen.

Kommunen har ansvar for å fatta vedtak om individuelt tilrettelagt barnehagetilbod når informasjon om dette ligg føre og barnet er busett i kommunen. Vedtaket er eit einskildvedtak etter forvaltningslova, og føresette kan klaga på vedtaket til Statsforvaltaren.

## **TILRETTELEGGJING ETTER BARNEHAGELOVA § 37**

For at kommunen skal ha plikt til å leggja til rette etter barnehagelova § 37, må barnet si funksjons-nedsetjing vera av ein slik art at det vert kravd tilretteleggjing utover det som er innanfor plikta til barnehageeigar.

Kommunen si tilretteleggjingsplikt gjeld tiltak som er nødvendig for at barnet skal gjera seg nytte seg av barnehageplassen.

Målsetjinga med tilretteleggjing etter § 37 er ikkje ei endring eller utvikling hos barnet, men det å byggja ned dei barrierane som gjer at barnet ikkje kan gjera seg nytte av barnehagetilbodet til liks med andre born.

Tilretteleggjingsplikta gjeld born med nedsett funksjonsevne, som er busett i kommunen og som har barnehageplass.

Dette inneber likevel ikkje at kommunen må finansiera tilretteleggjing som den einskilde barnehage er pålagt som følgja av krav i barnehagelova eller anna regelverk.

Born kan i unntakstilfelle bli tilbydd plass i ein annan barnehage enn den føresette føretrekkjer dersom individuell tilretteleggjing ved den føretrekte barnehagen er uforholdsmessig byrdefull for kommunen.

## **Melding om behov for individuelt tilrettelagt barnehagetilbod for born med nedsett funksjonsevne**

Det er foreldra som melder om behov for tilretteleggjing av barnehagetilbodet til sitt barn.

Det bør leggjast ved meldinga dokumentasjon på barnet si funksjonsnedsetjing.

Barnehagen barnet går i, kan rettleia foreldra i utfylling av meldinga.

Kommunen v/barnehagemynde fattar vedtak om tilretteleggjing av barnehagetilbodet. Avgjerda er eit einskildvedtak etter forvaltningslova, og foreldra har klagerett på vedtaket.

Klageinstans er Fylkesmannen i Vestland. For meir info, les her